Xylota segnis

Xylota segnis sirfidoen familiako intsektua da. 

 Izena 
Xylota izenak "zurezkoa" esan nahi du grezieraz eta segnis izenak "alferra" latinez. Zuraren koloreko intsektu alferra esan nahi du, izan ere intsektu hau hostoetan edo enborrean pausatuta ikusten baita eta nekez ikusten da hegan.

 Deskribapena 
10-14 mm inguruko luzera du eta 7-9,5 mm-ko hegalak. Begi handiak ditu, marroi-gorrixka kolorekoak, eta toraxa gris-berdexka da eta ile hori txiki ugari ditu. Abdomena luzea eta estua da, beltza oinarrian eta orban gorrixka zabala du. 

Hankak beltzak eta horiak dira txandakatuta.

 Bizi zikloa 
Bi edo hiru belaunaldi izan ditzake urtean zehar. Helduak apirila eta iraila artean ikusten dira eta hostoen gainazaleko polen anemofiloaz elikatzen dira. Ez dira loreetan ikusten.

Beldarrak deskonposatzen ari den zuhaitzen izerdiaz elikatzen dira. Gizakiaren izerdiaz elikatzen ere ikusi izan dira. Beldar egoeran hibernatzen dute eta udaberrian eratzen da pupa.

 Habitata eta banaketa 
Eremu paleartikoan eta neartikoan hedaturik dago. Europatik hasi eta Errusian barrena Japoniaraino iristen da, eta Kanada ekialdean eta Estatu Batuetako ipar-ekialdean ere bizi da.

Basoetan zuhaitzen azpiko sasietan aurkitzen da.

 Iruditegia 

 Erreferentziak 

 Kanpo estekak 

Kategoria:Syrphidae
Kategoria:Lineok deskribatutako taxonak
Kategoria:Euskal Herriko dipteroak